'Love Island' kry dit net nie reg nie | Netwerk24
Koninklike protokol en tradisie moet die knie voor Covid-19-regulasies buig met die begrafnisdiens van Brittanje se prins Philip Saterdag. Is dié anderster begrafnis dalk tekenend van nog veranderinge wat vir die koningsgesin voorlê? Arlene Prinsloo, 'n webredakteur van Netwerk24, gee haar mening.
Deur Linkie Bessinger 09 Maart 2021 09:49
Heruitsendings en eksklusiewe agter-die-skerms-insetsels van die program is reeds Vrydag van die program verwyder en vervang deur flieks en heruitsendings van ander programme wat op die DStv-kanaal gewys word.
Love Island se Suid-Afrikaanse weergawe het sedert die eerste episode op Sondag 28 Februarie die wind van voor gekry.
Kykers het dit gekritiseer oor die swak produksiegehalte en die gebrek aan die diversiteit van die deelnemers. Net drie van die tien deelnemers is swart.
LottoStar het hom ook slegs twee dae ná die aanvang van die reeks as hoofborg onttrek. LottoStar het geen verdere kommentaar gelewer sedert Tasoulla Hadjigeorgiou, sy direkteur, verlede Dinsdagmiddag in 'n kort inskrywing op sosialemediaplatforms gesê het die borgskap word onttrek nie.
Nie M-Net óf DStv het die afgelope week op enige navrae oor die herrie rondom die reeks gereageer nie.
'n Advertensie op M-Net wat tydens die uitsending van 'Love Island SA' vertoon is en waarin M-Net vir die gebrek aan diversiteit en die produksieprobleme verskoning vra. Foto: M-Net
Joanne Botha van Aprio Kommunikasie, wat M-Net verteenwoordig, verwys die navrae na M-Net en Love Island se sosialemedia-blaaie, waarop daar min tot geen inligting oor die probleme is nie.
Oor die produksie- en diversiteitskwessies het M-Net verskoning gevra en gesê hy werk onverpoos om dit reg te stel.
In Donderdagaand se uitsending was daar steeds heelparty tegniese foute, soos die kaatsing van klankgrepe en fluisterstemme op die agtergrond.
News24 berig iemand na aan die produksiespan sê dit voel vir hulle soos 'n nagmerrie en hulle sweet nou om alles op dreef en na wense te vervaardig.